Správa zo zahraničnej pracovnej cesty

1.	Účastníci ZPC:

Titul, meno a priezvisko:	Eva Masárová	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:	riaditeľka odboru	
Znalosť jazykov:

	Aj,Rj	
2.	Zahraničná pracovná cesta:
Štát:	Francúzsko	
Mesto:	Štrasburg	
Vykonaná v doch:	09.03. – 11.03.2016 	
Prijímajúca organizácia:	Rada Európy	
Účel cesty:	Informálna kontaktná  skupina k projektu Akčný plán pre rómsku mládež  Rady Európy	
		
3.	Rámcový program pobytu:

09.03.2016     	Príchod na rokovanie      	
10.03 – 11.03.2016                	Rokovanie skupiny	
		
4.	Stručný priebeh rokovaní

V dňoch 02. – 03.06. 2014 sa v Štrasburgu uskutočnilo pravidelné rokovanie neformálnej kontaktnej skupiny (ICG) k projektu Rady Európy, ktorý je zameraný na podporu práce s rómskou mládežou. Stretnutie nadväzovalo na  Rómsku konferenciu mládeže, ktorá sa konala v októbri 2015 v Budapešti. Cieľom stretnutia bolo preskúmať a finalizovať návrh usmernení pre implementáciu Akčného plánu rómskej mládeže 2016-2020, (RYAP) diskutovať a navrhovať činnosti na obdobie 2016/2017a vytvárať možnosti pre partnerstvá medzi organizáciami a inštitúciami. 

Východiská a smerovanie boli  pripravené na základe zistení  z vyhodnotenia RYAP a z návrhov z konferencie rómskej mládeže organizovanej Radou Európy. Na základe návrhov zo stretnutia  ICG budú upravené Guidelines (usmernenia)  následne prezentované a predložené na schválenie Spoločnej rady pre mládež na jej budúcom zasadnutí v priebehu 21-23 marca, ako rozhodovaciemu  orgánu pre oblasť  mládeže v RE.
V úvode Riu Gomes zo sektoru mládeže RE informoval o cieľoch stretnutia, aké budú priority RE v oblasti rómskej mládeže v nasledujúcom období projektu. Vďaka iniciatíve mládežníckeho sektora sa podarili dostať mládež do agendy iných sektorov RE  (CAHROM) a nadviazať spoluprácu. V rámci projektu Akčný plán pre rómsku mládež  sa zdôrazňuje potreba zaradenia otázok práce  s rómskou mládežou do mládežníckych politík v jednotlivých krajinách. 

Stretnutia ICG sa  zúčastnili zástupcovia organizácií a inštitúcií, ktoré už  boli  oboznámení s činnosťou ICG, ale tiež so zástupcovia, ktorí v poslednej dobe prejavili záujem o RYAP a boli ochotní sa dozvedieť viac a preskúmať možnosti spolupráce. Za Slovensko sa tohto stretnutia výnimočne zúčastnili zástupcovia Úradu splnomocnenca vlády pre rómske komunity, pp. Šľachta a Hero, ktorí odprezenotvali pripravovanú konferenciu rómskej mládeže, ktorá sa bude konať v Bratislave v rámci slovenského predsedníctva v Rade  EU. Cieľom ich účasti bolo  skonzultovať obsah, zameranie konferencie a jej prepojenie na RYAP  a závery z konferencie v Budapešti. 

 V rámci hlavného bodu programu – návrh usmernení pre implen´mentáciu RYAP na nasledujúce obdobie sa kládol dôraz na význam tohto projektu v rámci dnešnej Európy, ako možnosti na riešenie situácie, potrieb a ašpirácii rómskej mládeže., vyhodnotenie zmien, ktoré projekt zaznamenal, spoznať výzvy, ktoré sú vo vzťahu k rómskej mládeži, posilniť jej participáciu a účasť na rozhodovacích procesoch, ktoré sa ich týkajú hlavne na lokálnej úrovni.

Čo je jednou z dôležitých úloh projektu, prepájanie práce medzi národnými radami mládeže a zástupcami z radov rómskej mládeže. Na úrovni vlád je potrebná úzka spolupráca zainteresovaných sektorov s cieľom zaradenie otázky rómskej mládeže do politík mládeže prostredníctvom lepšieho porozumenia úlohy mládežníckej politiky v tomto kontexte so zameraním na lokálnu úroveň.

5.	Odporúčané závery:

Na národnej úrovni sa zintenzívnila spolupráca medzi relevantnými partnermi, pripravujeme vznik pracovnej skupiny, ktorá bude zložená zo zástupcov odboru mládeže, IUVENTY, USVRK, Rady mládeže Slovenska, rómskych aktivistov a iných relevantných partnerov, aby sme zabezpečili napĺňanie národnej stratégie mládeže v oblasti rómskej mládeže a posilnili spoluprácu v tejto oblasti na národnej úrovni  s akcentom na spoluprácu mimovládneho mládežníckeho sektora. 

6.  Prehľad prinesenej dokumentácie
Dokumentácia zo zasadnutia je uložená na OMKP MŠVVaŠ SR. 

7.   Prínos ZPC
 
Prenesenie skúsenosti na národnú úroveň.

8.  Spôsob zverejnenia výsledkov

Správa zo ZPC bola zaslaná sekcii medzinárodnej spolupráce, európskych záležitostí a celoživotného vzdelávania MŠVVaŠ SR, ktorá ju zverejní na internetových stránkach MŠVVaŠ SR. Súhlasíme so zverejnením správy na internete.

Správu vypracovala:     Mgr. Eva Masárová

            
Správu schválila:

JUDr. Monika Maršáleková, poverená riadením  sekcie štátnej starostlivosti o šport a mládež